НАЦРТ

На основу члана 32. став 1. тачка 15. Закона о локалној самоуправи и члана 66. став 3. Закона о локалној самоуправи ("Службени гласник РС", број 129/2007, 83/2014 - др. закон, 101/2016 - др. закон, 47/2018 и 111/2021 - др. закон), члана 33. став 1. Закона о јавном дугу ("Сл. гласник РС", бр. 61/2005, 107/2009, 78/2011, 68/2015, 95/2018, 91/2019 и 149/2020), уз претходно прибављено Мишљење Министарства финансија РС, бр.002557372 2025 10520 003 000 427 015 од 9. јуна 2025. године, и и члана 37. став 1. тачка 15. Статута Града Ниша („Службени лист Града Ниша", бр. 88/08, 143/16 и 18/19),

Скупштина Града Ниша, на седници од 2025. године, доноси

**О Д Л У К У**

**О КРЕДИТНОМ ЗАДУЖЕЊУ**

Члан 1.

 Одобрава се дугорочно кредитно задужење Града Ниша до износа од 576.000.000,00 динара (словима: петстотинаседамдесетшестмилиона динара и 00/100) на домаћем финансијском тржишту, за финансирање инвестиционог пројекта у Индустријској зони – Запад у Граду Нишу, ради прибављања непокретности у јавну својину града, као и прибављање војног комплекса „Црвена Звезда“ у Нишу.

Члан 2.

 Средства из члана 1. ове одлуке у износу од 576.000.000,00 динара, распоредиће се Одлуком о буџету Града Ниша за капиталне расходе у разделу надлежне управе за имовину града.

Члан 3.

 Град Ниш ће приликом доношења одлука о буџету обезбедити средства за благовремено и уредно измирење обавеза по закљученом уговору.

Члан 4.

Овлашћује се градоначелник Града Ниша да у име града Ниша потпише све акте неопходне за реализацију кредитног задужења из члана 1. ове одлуке.

 Члан 5.

 Поступак избора пословне банке код које ће се извршити задуживање за финансирање подршке инвестиционом пројекту из члана 1. ове одлуке спровешће се у складу са прописима који регулишу јавне набавке.

Члан 6.

 Уколико се након доношења ове Одлуке обезбеди други извор финансирања за инвестициони пројекат у Индустријској зони – Запад у Граду Нишу, а ради прибављања непокретности у јавну својину града, као и прибављање војног комплекса „Црвена Звезда“ у Нишу, Град Ниш се неће кредитно задужити.

 Члан 7.

Ова одлука ступа на снагу наредног дана од дана објављивања у „Службеном листу Града Ниша“.

Број:

У Нишу, 2025. године

СКУПШТИНА ГРАДА НИША

ПРЕДСЕДНИК

Проф. др Игор Новаковић

Образложење

# Правни основ за доношење Одлуке

Члан 32. став 1. тачка 15. Закона о локалној самоуправи ("Службени гласник РС", број 129/2007, 83/2014 - др. закон, 101/2016 - др. закон, 47/2018 и 111/2021 - др. закон) прописује да Скупштина општине, у складу са законом доноси акт о јавном задуживању општине, у складу са законом којим се уређује јавни дуг, а члан 66. став 3. истог Закона прописује да се одредбе овог закона које се односе на скупштину општине примењују се на градску скупштину.

Члана 33. став 1. Закона о јавном дугу ("Сл. гласник РС", бр. 61/2005, 107/2009, 78/2011, 68/2015, 95/2018, 91/2019 и 149/2020) прописује да одлуку о задуживању локалне власти доноси надлежни орган локалне власти, по претходно прибављеној сагласности Министарства.

Министарство финансија РС је дало Мишљење, број 002557372 2025 10520 003 000 427 015 од 9. јуна 2025. године, којим је дало сагласност да се Град Ниш може кредитно задужити у 2025. години у износу од 576.000.000 динара ради финансирања капиталног пројекта.

Члан 37. став 1. тачка 15. Статута Града Ниша („Службени лист Града Ниша", бр. 88/08, 143/16 и 18/19) прописује да Скупштина Града, у складу са законом доноси акт о јавном задуживању Града, у складу са законом којим се уређује јавни дуг.

# Разлози за доношење Одлуке

Градска управа за имовину, привреду и заштиту животне средине обратила се Градској управи за финансије и локалне јавне приходе дописом број: 2315/2025-04 од 06.06.2025. године да за реализацију важних инвестиционих пројеката у 2025. години неопходно је поред буџетских средстава обезбедити додатна финансијска средства из кредитног задужења, због чега је потребно донети предложену одлуку о кредитном задужењу.

Кредитно задужење Града Ниша намењено је за финансирање инвестиционог пројекта у Индустријској зони – Запад у Граду Нишу, а који се односи на прибављање непокретности у јавну својину града, као и прибављање војног комплекса „Црвена Звезда“ у Нишу.

Чланом 6. Одлуке је предложено да одлука ступа на снагу наредног дана од дана објављивања, због хитности реализације пројекта.

#  - Финансијска средства

За реализацију ове одлуке за време коришћења и отплате дуга по овом кредиту планираће се средства у буџету Града Ниша у складу са планом отплате кредита.

Уколико се након доношења ове Одлуке обезбеди други извор финансирања подршке инвестиционог пројеката Град Ниш се неће кредитно задужити.

Предлаже се Скупштини Града Ниша да донесе одлуку у наведеном тексту.

 Овлашћено лице по овлашћењу начелника

 Градске управе за финансије и локалне јавне приходе

 број 2257/25-05 од 05.06.2025. године

 Данијела Спасовић